RESOLUCIÓN do 22 de agosto de 2008 pola que se convocan catro cursos de segundo nivel de condución de vehículos todoterreo.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 01/09/2008

Dentro do programa de actividades que a Academia Galega de Seguridade Pública ten previsto realizar no ano 2008, e conforme coas funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a convocatoria de 4 cursos de segundo nivel de condución de vehículos todoterreo, que deberán desenvolverse conforme as seguintes bases:
Primeira.-Obxectivos.
Con estes cursos preténdese dotar o persoal dos servizos de emerxencia e protección civil dos coñecementos teórico-prácticos para o manexo de vehículos todoterreo necesarios para desempeñar as súas tarefas.
Segunda.-Destinatarios.
Os cursos van dirixidos aos membros dos servizos de emerxencias e protección civil da Comunidade Autónoma, que teñan carné de conducir e superado o curso básico de protección civil, e que utilicen os vehículos todoterreo.
Terceira.-Desenvolvemento.
1. Prazas: 10 por curso.
2. Duración: 10 horas lectivas.
3. Datas: 6, 7, 8 e 9 de outubro do ano 2008.
4. Lugar: Academia Galega de Seguridade Pública.
Cuarta.-Solicitudes e prazo de inscrición.
1. A inscrición dos/das solicitantes é gratuíta.
2. As persoas interesadas poderán cubrir a solicitude que se amosa na páxina web
http://agasp.xunta.es
, ou o modelo anexo á convocatoria da actividade.
3. As solicitudes deberán vir asinadas pola persoa responsable da correspondente unidade e co selo desta. Este será requisito indispensable para ser admitido no curso.
4. Presentación das solicitudes:
-Por correo á sede da Academia Galega de Seguridade Pública: avda. da Cultura s/n 36680 A Estrada.
-A través do fax nº 886 20 61 23 do Servizo de Formación - Sección de Protección Civil e Bombeiros da Agasp, ou
-Segundo o previsto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
-O prazo para a presentación de solicitudes rematará o día 22 de setembro de 2008.
Quinta.-Contido.
-O vehículo e o medio.
-Características técnicas (ángulos de ataque, central e de saída, inclinación lateral).
-Técnicas de condución (barro, neve, area, terreos accidentados, baixadas e subidas extremas).
-Rescate do vehículo (tracción directa, poleas e reenvíos, ancoraxes).
-Medios improvisados.
-Protocolos de seguridade que se utilizan nas manobras de rescate.
-Accesorios útiles e inútiles.
-Mantemento do vehículo.
-Lexislación.
-Conservación da natureza.
Sexta.-Relación de admitidos.
A relación de admitidos/as farase pública o día 30 de setembro de 2008 na páxina web:
http://agasp.xunta.es.
Sétima.-Asistencia.
É obrigatoria a asistencia e puntualidade en todas as actividades do curso. A falta de asistencia, mesmo cando sexa xustificada, en máis dun 10% das horas lectivas programadas determinará a cualificación de non apto no curso.
Oitava.-Certificado de aproveitamento.
Ao remate dos cursos entregaráselles un certificado de aproveitamento a aquelas persoas que acrediten a súa asistencia continuada e superen as correspondentes probas de coñecementos.
Novena.-Modificacións.
A Academia Galega de Seguridade Pública poderá modificar o desenvolvemento dos cursos para adaptalos ás necesidades da Administración e ás continxencias que poidan xurdir.
A Estrada, 22 de agosto de 2008.
P.S. (Disposición primeira Orde do 31-1-2008,
DOG nº 23, do 1 de febreiro)
Mª Isabel Durántez Gil
Directora xeral de Interior
Ver referencia pdf "16800D012P047.PDF"